Брэд Питт

Уильям Брэдли "Брэд" Питт (, 1963 оны арванхоёрдугаар сарын 18-нд төрсөн) нь Америкийн жүжигчин, продюсер юм. Питт Оскарт хоёр, Алтан бөмбөрцөгт дөрвөн удаа тус тус нэр дэвшиж байсан бөгөөд Алтан бөмбөрцөг нэг удаа хүртсэн нь Брюс Уиллис, Мэдлин Стоу нарын тоглосон шинжлэх уран зөгнөлт 12 сармагчин кинонд сэтгэцийн өвчтэй Жефри Гоинс гэгчийн дүрээрээ авсан Шилдэг эрэгтэй туслах дүрийн шагнал юм.

Тэрээр одоо жүжигчин Анжелина Жолитой хамтран амьдардаг бөгөөд тэд хүү Мэддокс, Пакс, Нокс, охин Захара, Шайло, Вивьен нарын зургаан хүүхэдтэй. Жолитой нийлсэнээс хойш Питтийн хувьд Америкийн болон олон улсын хүмүүнлэгийн үйл ажиллагаанд идэвхи санаачлагатай оролцдог болсон билээ. Plan B Entertainment нь түүний эзэмшлийнх бөгөөд алдартай бүтээл нь 2007 онд Оскарыг Шилдэг кино төрөлд хүртэж байсан Мартин Скорсезийн найруулсан Тэрсүүд үзэлтэн кино.

Замнал

Түүнийг ертөнцийн хамгийн дур булаам залуу гэж нийт даяараа тодорхойлдог билээ.

Питт жүжигчиний замналаа CBS телевизийн оргил олон ангит кино болох Далласт олны хэсэгт 1987 онд тоглосоноор эхлүүлж байжээ. Түүний дараа Харви Кэйтель, Жина Дэвис, Сьюзен Сарандон нарын тоглосон Тельма, Луиза хоёр кинонд гол дүр, гэнэн томоогүй Тельма Дикинсон бүсгүйн толгой эргүүлэгч замын машинд дайгдагч ковбой залуугийн дүрийг бүтээжээ. Питтийн гол дүр бүтээсэн анхны бүтээл нь Жирийн хүмүүс киногоороо Оскарын шагналыг Шилдэг найруулагч номинациар хүртэж байсан найруулагч, жүжигчин Роберт Редфордын период төрлийн Гол хаашаа урсана, би тийшээ (1992) болон Том Круз, Кирстен Данст, Антонио Бандерас нарын хамт тоглосон драм, аймшгийн төрлийн Цус сорогчтой ярилцсан нь (1994) кинонууд юм. 12 настайгаасаа хурандаа эцгийгээ (Энтони Хопкинс) даган баавгайн анчин болсон эрэлхэг зоригт Тристан Ладлоугийн дүрийг Эр зоригийн дууль кинонд бүтээж Алтан бөмбөрцөгт анх удаагаа нэр дэвшиж байв. 1995 онд Морган Фримен, Гвинет Пэлтроу, Кэвин Спейси нартай хамртан тоглосон гэмт хэргийн сэдэвт, триллер Долоо кино болон дээр дурдсан 12 сармагчин зэрэг кинонд бүтээсэн дүрүүдээрээ кино шүүмжлэгчдээс өндөр үнэлгээ авсан юм. Дөрвөн жилийн буюу 1999 онд Зодооны клуб кинонд тоглож, улмаар «30 сая доллар» хочит Расти Райаны дүрийг Оушений арваннэгэн найз (2001), Оушений арванхоёр найз (2004) болон Оушений арвангурван найз (2007) кинонуудад бүтээсэн байна. Харин уран бүтээлийн замналын нэрийн хуудас болсон гоёмсог бүтээлүүдэд Трой (2004) болон Ноён хатагтай Смит (2005) кинонуудыг онцлох нь зүй. Оскарын шагналд хоёронтоо нэр дэвшсэн бүтээл нь 2008 оны уран зөгнөлт драмын Бенжамин Баттоны хачирхалтай түүх кино билээ.

Хувийн амьдрал

Питт жүжигчин Гвинет Пэлтроутой Долоо кинонд хамтран тоглож байх үедээ дотно харилцаатай болсон ба 1994-1997 оны хооронд үерхэж байв. 1998 онд Найзууд киноны Женнифер Энистонтой уулздаг болж улмаар 2000 оны долоодугаар сарын 29-нд Малибуд Холливүүдийн хамгийн сүр дуулиантай, эрхэмсэг хуримыг хийж гэр бүл болж байсан ч 2005 оны нэгдүгээр сард Питт, Анистон нар долоон жилийн хамтын амьдралаа эцэслэсэн юм.


Гэр бүлээ цуцлуулсан Питтийн хувьд 2005 онд тулаант, инээдмийн Ноён хатагтай Смит кинонд хосын дүрийг жүжигчин Анжелина Жолитой гайхалтай хамтран бүтээсэн нь тухайн үедээ олон нийтийн дунд өндөр үнэлгээ авсан хэдий ч "хайр дурлалын нэр хүндийг гутаасан" гэх хэвлэлийн гарчигуудаар тэдний кинонд үзүүлсэн үйл явдлыг илтэд шүүмжилсэн шүүмжүүд ч бий болсон байдаг. Анистоноос гэр бүлээ бүр мөсөн цуцлуусны дараа буюу 2005 оны дөрөвдүгээр сард папарацциудын хараанд Питт Жоли болон түүний хүү Мэддокс нарын Кени дэх далайн эрэг дээр авахуулсан зураг хэвлэлүүдэд нийтлэгдсэнээр тэдний дотно харилцаа ил болжээ. 2005 оны зун тэдний хамтын амьдрал нийтэд нэгэнт ил тод болсон байх үест хос хоёрыг хамгийн шилдэг хосоор нэрлэж "Бранжелина" гэдэг шинэ нэр бий болсон байна.  2006 оны нэгдүгээр сарын 11-нд Жолиг People сэтгүүл Питтийн хүүхдийг тээж яваа хэмээн нийтэд зарласан бол 2006 оны аравдугаар сард Esquire сэтгүүлд өгсөн Питтийн ярилцлагадаа гэрлэсэнээс ч илүү харьцаатай болсон гэдгээ илэрхийлжээ.

Хүүхдүүд
 Питт болон Жоли нарын хүүхдүүд Мэддокс Шиван Жоли-Питт : 2001 оны найдугаар сарын 5-нд төрсөн Камбожид төрсөн ба 2002 оны гуравдугаар сарын 10-нд Жоли үрчилж авсан ба 2006 онд Питт үрчилж авсан  Пакс Тьен Жоли-Питт : 2003 оны арваннэгэн сарын 29-нд Вьетнамд төрсөн; 2007 оны гуравдугаар сарын 15-нд Жоли үрчилж авсан ба 2008 оны хоёрдугаар сарын 21-нд Питт үрчилж авсан Захара Марли Жоли-Питт : 2005 оны нэгдүгээр сарын 8-нд Этиопт төрсөн; 2005 оны долоодугаар сарын 6-нд Жоли үрчилж авсан ба 2006 онд Питт үрчилж авсан Шайло Нувель Жоли-Питт : 2006 оны тавдугаар сарын 27-нд төрсөн, 2006 онд Намибийн Свакопмунд хотод төрсөн Нокс Леон Жоли-Питт : 2008 оны долоодугаар сарын 12-нд Францын Ницца хотод төрсөн Вивьен Маршелин Жоли-Питт : 2008 долоодугаар сарын 12-нд Францын Ницца хотод төрсөн

Кино бүтээлүүд

Эшлэл

Холбоос




 Not On Our Watch – Үүсгэн байгуулагчид: Жорж Клууни, Брэд Питт, Мэтт Деймон, Дон Чидл, Жерри Вейнтрауб

Ангилал:АНУ-ын кино жүжигчин
Ангилал:Киноны продюсер
Ангилал:Оскарын шагналтан
Ангилал:Алтан бөмбөрцөг шагналтан
Ангилал:Анжелина Жоли
Ангилал:Оклахомагийн хүн
Ангилал:Америкчууд
Ангилал:1963 онд төрсөн